text: febrer | 2013 | CICLE SUPERIOR
  TORNEM A PLANTAR ENCIAMS
  Aquest hivern ens ha jugat una doble mala passada i entre el fred i els dies de vacances de Nadal que no hem pogut regar, la gran majoria d'enciams se'ns han mort, i avui n'hem replantat una quinzena més. A veure si tenim més sort i els veiem créixer.
  This entry was posted in General on 28 febrer 2013 by ESCOLA MIQUEL MARTÍ I POL.
  L'AUCA DEL MIQUEL MARTÍ I POL
  Els alumnes de 5è hem treballat l'auca a classe durant el segon trimestre i hem trobat interessant fer-ne una sobre la nostra escola. S'ha parlat de l'autor que dóna nom a l'escola, del barri, dels mestres, de les assignatures…La veritat ha quedat una auca força curiosa i divertida.
  This entry was posted in General on 26 febrer 2013 by ESCOLA MIQUEL MARTÍ I POL.
  VISITA THERMALIA 6è
  Divendres 15 de febrer els alumnes de 6è hem anat a Caldes a THERMALIA. La sortida ha estat molt interessant des del punt de vista de l'arquitectura romana i de l'aprofitament dels recursos naturals de l'aigua de la zona, per fer activitats econòmiques, per la vida i el benestar de la gent a les diferents etapes de l'història, però principalment dels seus orígens en època romana.
  This entry was posted in General on 24 febrer 2013 by ESCOLA MIQUEL MARTÍ I POL.
  This entry was posted in General on 23 febrer 2013 by ESCOLA MIQUEL MARTÍ I POL.
  El dia 25 de gener els alumnes de P5B i 6èB vam fer l'intercanviï de carnets per l'activitat d'apadrinament lector d'aquest curs. Tot i que ja ens coneixíem de l'any passat, hem canviat de fillol i anirem canviat cada vegada que ens trobem. D'aquesta forma ens podrem conèixer tots una mica més. Després de l'intercanvi hem anat al pati i hem jugat amb ells.
  El divendres 15 de febrer ens vam trobar per explicar el primer conte als nostres fillols/es.
  A partir d'ara ens trobarem cada mes per explicar contes als petits. Unes vegades farem la lectura, altres interpretarem el conte i altres ens l'inventarem.
  This entry was posted in General on 21 febrer 2013 by ESCOLA MIQUEL MARTÍ I POL.
  Nom…………………………………..Data……………………………………….
  Pràctiques de laboratori: Mescles i solucions
  Agafeu un recipient i barregeu aigua destil·lada i dues cullerades petites de cacau.
  a) Remeneu el cacau i deixeu reposar una mica la mescla. Observeu què passa.
  b) Torneu a remenar.
  c) Feu passar la mescla per un colador cap a un segon recipient i observeu si retè o no el cacau.
  d) Agafeu un paper de filtre i poseu-lo dins l'embut. Ara, aboqueu de mica en mica, la mescla dins el filtre.
  A continuació responeu les preguntes següents:
  En remenar l'aigua amb el cacau i deixar-la reposar, què passa?
  En passar la barreja pel colador, què observeu?
  En passar la barreja pel paper de filtre, quin aspecte té el líquid filtrat? Quin gust té?
  Quin gust tenen els residus que han quedat atrapats en el paper de filtre?
  Quines substàncies han quedat retingudes en el paper de filtre i quines no?
  Quin tipus de mescla és l'aigua destil·lada amb cacau? Què és el que us fa deduir-ho?
  Com s'anomena el procediment que heu utilitzat per separar els components d'aquesta mescla? ___________________________
  Agafeu un vas de precipitats i feu una mescla de sorra, aigua destil·lada i oli.
  Què observeu? Expliqueu-ho.
  Ara intenteu separar els components de la mescla.
  Expliqueu com ho heu fet. Podeu utilitzar més d'un mètode per separar-ne els seus components? Expliqueu-ho.
  Agafeu un plat amb llimadures de ferro i serradures.
  Podeu separar aquestes dues substàncies? Com? Què necessiteu per fer-ho? Com s'anomena el mètode que feu servir per separar els components d'aquesta mescla?
  Feu una solució diluïda i concentreu-la fins a saturar-la. Per fer aquesta solució utilitzeu sal i aigua destil·lada. Seguiu aquest procediment:
  Agafeu un got i ompliu-lo amb aigua destil·lada fins a la meitat.
  Tireu-hi una cullerada de sal i remeneu. Expliqueu què passa.
  Repetiu el procés fins que observeu algun canvi respecte als resultats anteriors.
  Quin ha estat aquest canvi? Quan s'ha produït?
  Què passa si hi tireu més aigua i torneu a remenar?
  En una solució saturada és possible afegir-hi més solut? Com?
  Si volguéssiu separar la sal de l'aigua, com ho faríeu?
  7. Per què creus que hem fet les diferents pràctiques amb aigua destil·lada en lloc d'utilitzar aigua de l'aixeta?
  A 5è estem estudiant la matèria a l'assignatura de medi i vam realitzar una sèrie d'experiments pràctics per acabar d'entendre. Vam fer diferents mescles i després les vam haver de separar utilitzant mètodes com:
  – vaporització
  – decantació
  – filtració
  This entry was posted in General on 20 febrer 2013 by ESCOLA MIQUEL MARTÍ I POL.
  PRÀCTICA SOBRE LES CORBES DE NIVELL
  Treballem una maqueta
  Poseu-vos per parelles i realitzeu la maqueta d'un relleu imaginari.
  Material: plastilina, regle, llapis o retolador, paper, ganivet i agulla de fer mitja o un pal de broqueta.
  Agafeu plastilina i feu un relleu d'uns 8 cm d'alçada aproximadament, que consti de dos cims de diferents alçades i un coll. Un dels pendents ha de ser suau i l'altre més abrupte.
  Els dibuixos següents us serviran d'orientació:
  Seguiu les instruccions amb atenció:
  – Col·loqueu el regle, en posició vertical, al costat de la maqueta. Ajudant-vos amb el regle, assenyaleu una línia des del cim fins a la base. Marqueu, amb el llapis, en aquesta línea un senyal cada 2 cm d'alçada.
  -Claveu l'agulla de fer mitja des del cim a la base perforant la maqueta.
  – Amb el ganivet, talleu la maqueta en discs seguint les marques fetes cada 2 cm (heu de procurar que el tall sigui
  ben horitzontal).
  – Dibuixeu al mig d'un full una recta horitzontal.
  -Col·loqueu el disc inferior sobre el full, fent coincidir sobre la recta la línia assenyalada a la maqueta.
  – Marqueu al full els punts del mig i amb el llapis o retolador dibuixeu el contorn del disc sobre el paper.
  – Traieu aquest disc i poseu-hi el següent sobre el paper fent coincidir la línia de referència i els punts del centre.
  – Resseguiu el nou contorn i aneu fent el mateix amb els altres discs fins arribar al cim més alt.
  -Reconstruïu de nou la maqueta tenint present la línia de referència i guardeu-la perquè la necessitareu més endavant.